

РЕПУБЛИКА СРБИЈА

АП ВОЈВОДИНА

ОПШТИНА ТЕМЕРИН

ОПШТИНСКО ВЕЋЕ

Број:06-1/2025-1-12-01

Дана:31.01.2025. године

Т Е М Е Р И Н

На основу члана 9. тачка 4). и члана 24. Закона о заштити од буке у животној средини (“ Сл.гласник РС, 96/2021), чланова 69. и 70. Закона о заштити животне средине (“Сл.Гласник РС, 135/04, 36/2009, 72/2009,88/2010, 14/2016, 76/2018 i 95/2018-др.закона), члан 8. Одлуке о мерама за заштиту од буке у животној средини (“Службени лист општине Темерин” бр.8/2023),

Општинско веће општине Темерин на својој 22. седнци одржаној дана 31.01.2025. године , донело

ПРОГРАМ

мониторинга буке на територији општине Темерин

за 2025. годину

**I. Основе програма**

Основни циљ мерења и праћења буке у животној средини је заштита здравља људи и очување и унапређење услова животне средине. Праћење и мерење нивоа буке спроводиће се на основу Закона о заштити животне средине (“Сл.Гласник РС, 135/04, 36/2009, 72/2009, 43/2011-одлука УС, 14/2016, 76/2018, 95/2018) Закона о заштити од буке у животној средини (“Сл.Гласник РС, 96/2021), према Правилнику о методама мерења буке, садржини и обиму извештаја о мерењу буке ( “Сл.Гласник РС, 139/22), Уредба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини( “Сл.Гласник РС, 75/10) ради утврђивања стања животне средине и правилног одабира превентивних мера и активности које се предузимају у циљу смањења негативних утицаја буке и подизања нивоа квалитета животне средине.

Општина Темерин као јединица локалне самоуправе је субјект система заштите животне средине и у оквиру своје надлежности утврђене законом обезбеђује финансирање и спроводи мониторинг буке у животној средини на својој територији.

Мониторинг буке се врши систематским мерењем, испитивањем и оцењивањем индикатора буке, физичких величина којима се описује бука у животној средини и које су везане за штетни ефекат буке.

На основу члана 25. Закона о заштити од буке у животној средини (“Сл.Гласник РС, 96/2021), мерење буке у животној средини врши овлашћено правно лице. Правно лице које врши послове мерења буке у животној средини мора да поседује и акредитацију, у складу са посебним законом.

Програмом праћења нивоа буке у животној средини на територији општине Темерин за 2024. годину (у даљем тексту:Програм) дефинишу се мерна места, начини и учесталост систематског мерења, као и начин обраде анализе података и извештавање.

**II. Mерна места и динамика мерења**

**1.Мерна места**

За потребе реализације Програма мониторинга стања нивоа буке на територији општине Темерин за 2025. годину, у сиљу зонирања територије општине Темерин, планирања звучне заштите и оцене од штетног дејства буке у насељеним местима, потребно је приступити континуираном мерењу нивоа звучног притиска и дефинисању његове временске зависности на **10 мерних локалитета** који покривају територију општине. У оквиру мерних локалитета избор мерних тачака биће вршен у складу са Одлуком о мерама за заштиту од буке у животној средини (“Службени лист општине Темерин” бр.8/2023) којом су одређене акустичне зоне.

Граничне вредности нивоа буке прописане су Уредбом о редба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини( “Сл.Гласник РС, 75/10).

Програм мониторинга стања нивоа буке на територији општине Темерин за 2024.годину обухвата следеђа мерна места за мерење нивоа буке у животној средини општине Темерин:

|  |  |  |
| --- | --- | --- |
| Насељено место | Мерни локалитет | Мерно место (улица и број) |
| МЗ Темерин | М1 | Новосадска 326 - центар |
| МЗ Темерин | М2 | Шајкашког партизанског одреда улица 12 |
| МЗ Темерин | М3 | Народног Фронта 110 |
| МЗ Темерин | М4 | Босанска 21 |
| МЗ Темерин | М5 | Николе Тесле 4 |
| МЗ Темерин | М6 | Железнички чвор – индустријска зона |
| МЗ Темерин | М7 | Раскрсница Чаки Лајош улице и Новосадске |
| МЗ Темерин | М8 | Новосадска улица- Телеп |
| МЗ Бачки Јарак | М9 | Центар |

|  |  |  |
| --- | --- | --- |
| МЗ Сириг | М10 | Центар |

**2. Динамика мерења и мерни интервали**

Мониторинг стања нивоа буке, праћење целодневног (дневног, вечерњег и ноћног ) нивоа буке у животној средини на територији општине Темерин и одређивање вредности индикатора укупне буке врши се према прописаној методологији и у складу са важећим законским прописима.

Мерење нивоа буке на предвиђеним мерним местима (10) вршиће се континуирано 24 часа.

Мерни интервали су изабрани тако да се њима обухвата цео циклус промена нивоа посматране буке у току дневног (06,00 – 18,00), вечерњег (18,00-22,00), и ноћног (22,00-06,00), периода времена.

**3. Параметри мониторинга**

На свим мерним местима процедура мониторинга стања нивоа буке има за циљ одређивање:

1. параметара буке (карактер буке, еквивалентни ниво буке, процентни ниво буке, временска зависност нивоа буке)
2. параметара саобраћаја (фреквенција: путничких аутомобила, лаких и тешких теретних аутомобила, аутобуса и моторцикала)

Резултати за измерене параметре и извештаји ће се тумачити у складу са Законом о заштити од буке у животној средини (“Сл.Гласник РС, 96/2021) и Уредбом о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини (“Сл.Гласник РС, 75/2010).

**III. Обрада, анализа података и извештавање**

**1. Обезбеђивање квалитета података и методологија рада**

Систематско мерење нивоа буке у животној средини вршиће се према утврђеним стандардима SRPS ISO 1996-1 i SRPS ISO 1996-2, у складу са Правилником о методама мерења буке, садржини и обиму извештаја о мерењу буке (“Сл.Гласник РС, 139/2022).

Мерење, обрада, анализа података и интерпретација резултата биће поверена овлашћеној стручној организацији која поседује решење министарства надлежног за послове заштите животне средине о испуњености услова за мерење нивоа буке у животној средини, у складу са Законом о заштити од буке у животној средини (“Сл.Гласник РС, 96/2021), и Правиником о условима које мора да испуњава стручна организација за мерење буке у животној средини, потребној документацији, поступку овлашћивања, садржини решења о овлашћивању, као и о садржини, обиму и року важења извештаја о мерењу буке (“Сл.Гласник РС, 139/2022).

**2. Циљеви континуалног мониторинга стања буке у животној средини**

Контиуналним мониторингом стања нивоа буке утврђује се реално стање буке у животној средини на територији општине Темерин у смислу стварања услова да се:

1. Утврде и примене мере и услови заштите од буке, односно звучне заштите на просторима са прекомерним нивоима буке.
2. Изврши акустично зонирање територије општине Темерин, одређује мере забране и ограничења коричћења појединих извора буке.
3. Заштите тихе зоне
4. обезбеди израда стратешких карата буке
5. донесе локални акциони план заштите од буке у животној средини
6. врши надзор и контрола примене мера заштите од буке у животној средине
7. проблем буке сагледа и угради у планове при просторном уређењу нових и реконструкцији постојећих масеља и подручја складу са стандардом
8. при изградњи и техничком пријему стамбених, инвестиционих и индустријских објеката, објеката мале привреде и градске инфраструктуре обезбеде и испоштују утврђени технички прописи који гарантују квалитет звучне заштите
9. изврши валоризација простора за становање са аспекта утицаја фактора ризика ЕКО индикатора на услове становања

**3. Редовно извештавање**

Овлашћена стручна организације биће у обавези да израдђује Извештај о мерењу буке у животној средини и да достави надлежном органу за заштиту животне средине општине Темерин.

Извештај треба да садржи: општи део, задатак мерења, услове мерења, резултате мерења, закључак и прилоге.

Надлежни орган заштите животне средине је дужан да извештаје доставља Агенцији за заштите животне средине, у складу са законом.

Податке о мерењу нивоа буке у животној средини ће надлежни орган заштите животне средине општине Темерин објавиће на званичној интернет старници општине Темерин - www.temerin.rs.

**IV. Извор финансирања**

Мониторинг стања нивоа буке у животној средини на мерним местима одређених овим програмом финансираће се из средстава предвиђених Програмом коришћења средстава за заштиту животне средине општине Темерин који се доноси посебно за сваку годину и који се даје на сагласност Општинском већу општине Темерин и надлежном Министарству.

 ПРЕДСЕДНИК ОПШТИНЕ

 МЛАДЕН ЗЕЦ